**SMERNICA SLOVENSKÉHO ZVÄZU BOBISTOV**

**REGISTRAČNÝ PORIADOK SZB**

**Článok 1**

**Základné ustanovenia**

Športovci, ktorí sa chcú zúčastniť súťaží v bobovom športe, organizovaných Slovenským zväzom bobistov, musia byť registrovaní podľa tohto poriadku

 K registrácii a evidencii bobových klubov, iných právnických osôb ako riadnych členov SZB ako aj fyzických osôb v SZB slúži internetová aplikácia na webovom sídle NŠC – Informačný systém v športe (ďalej len „ISŠ“), v ktorej SZB vedie register členov SZB.

Cieľom registrácie je zabezpečiť regulárnosť súťaží a zamedziť možnosti štartu za niekoľko klubov naraz. Registrácia v dvoch alebo viacerých subjektoch toho istého športového odvetvia je neprípustná.

**Článok 2**

**Registrácia**

Registrácia pretekára vyjadruje príslušnosť pretekára k subjektu, ktorý je registrovaný v SZB. Platná registrácia oprávňuje pretekára štartovať na súťažiach v bobovom športe a má nárok na všetky výhody plynúce z členstva v SZB.

Športovec žiada o registráciu prostredníctvom klubu - člena SZB, alebo individuálnym členstvom. Dokladom športovca o vykonanej registrácii je „Registračná karta pretekára„ alebo potvrdený zoznam športovcov oddielu/ klubu pred sezónou poverenou osobou SZB. Kontrola členstva v oddiely/ klube je možná pomocou potvrdeného zoznamu športovcov príslušného oddielu/ klubu SZB

Prihlášku k registrácii pretekára zasiela riadny člen/ klub osobne, mailom alebo doporučene na sekretariát SZB v tomto rozsahu :

-prihláška k registrácii pretekára, na prihláške musí byť pečiatka oddielu / klubu (ak ňou klub disponuje), podpis predsedu a pretekára.

Za riadne vyplnenie prihlášky zodpovedá štatutár oddielu / klubu.

Poverený pracovník SZB preverí doklady a ostatné podmienky registrácie. V prípade, že zistí nedostatky, vráti doklady odosielateľovi k náprave.

Ak sú doklady správne vyplnené a všetky náležitosti pre registráciu splnené, vykoná registráciu najneskôr do 14 dní odo dňa doručenia.

**Článok 3**

**Platnosť registrácie**

Platnosť registrácie pretekára začína potvrdením registrácie resp. vystavením Registračnej karty pretekárovi.

**Článok 4**

**Zmena a zrušenie registrácie**

Zápis a zmeny v Registračnej karte môže vykonávať len poverený pracovník.

1. Zrušenie registrácie v SZB možno vykonať na základe žiadosti fyzickej osoby alebo právnickej osoby. Žiadosť o zrušenie registrácie fyzickej osoby sa podáva rovnakým spôsobom ako žiadosť o registráciu fyzickej osoby.
2. Zánikom členstva v SZB dochádza automaticky aj k zrušeniu registrácie v SZB a k zániku príslušnosti k právnickej osobe. Členstvo fyzickej osoby ruší právnická osoba, ktorej je fyzická osoba členom. Zrušiť členstvo fyzickej osobe môže právnická osoba jedenkrát do roka, v termíne október až december, a to takým spôsobom, že fyzickú osobu, ktorej členstvo chce zrušiť, pri obnove členstva nijako neoznačí a tým jej neobnoví členstvo pre nasledujúci kalendárny rok.
3. Zrušenie registrácie športovca nastane po zániku členstva oddielu / klubu v SZB, za ktorý je športovec registrovaný. Registrácia môže byť ďalej zrušená na vlastnú žiadosť riadneho člena, alebo na VV SZB, ak športovec závažným spôsobom porušil ustanovenia tohto poriadku alebo stanovy SZB.

Registrácia športovca zaniká zánikom SZB.

**Článok 5**

**Účinnosť**

Táto smernica bola schválená Výkonným výborom SZB dňa 28.09.2018, účinnosť nadobúda dňa 28.09.2018